Mount Ptolemy (Antarktis)

Mount Ptolemy er et isolert fjell i Antarktis med fire topper, den høyeste opp mot 1 370 moh. Det ligger like nord for Traffic Circle på nordvestsiden av Mercator forlandsbre på Antarktishalvøya.

Fjellet ble oppdaget av Finn Rønne og Carl Eklund fra United States Antarctic Program, 1939–41, under deres sledetur gjennom Traffic Circle. Det ble kartlagt av British Antarctic Survey (FIDS) i 1947 og navnsatt av United Kingdom Antarctic Place-Names Committee (UK-APC) etter den egyptiske astronomen, geografen og matematikeren Klaudios Ptolemaios som levde på 100-tallet.

Referanser 

Fjell i Antarktis
Antarktishalvøyas geografi
Artikler i Antarktis-prosjektet